user
Abasha badume nezothando,
Okwalolu thando kuyadumaza,
Ngalolu thando sebeyaziqhenya,
Abasaluhloniphi nokuluhlonipha
Sekungumdlalo wamagendo.
Laph' abantu abasha, bethi banothando,
Ibhungu linothando lwetshitshi,
Bahlulwa yini ukuzihlonipha?
Kungani bekhohlisana?
Bayaziqhayisa ngalo
Omunye ethi ungowomunye?
Izimbali zanamuhla zilahlekelwa
Ubumbali bazo ngokuphang' umdaka.
Ongaphangi mdaka ubukelwa phansi,
Akhishwe inyumbazane anyundelwe,
Ngokuqinisel' umvuzo uyakuwuzuza,
Ekugcineni ebuhlanzweni bayo iyabuyela.
Nalapho umzali eqhamuka,
Abantu abasha abasamazisi,
Kugcwala imigwaqo kungaziwa nanyaka,
Kumelwe emakhoneni, nasezigxotsheni,
Wena mzali awusenasithunzi.
Wo, yeka kusadliwa ngoludala!
Kusadliwa ngoludala
Lwaluhlonishw' uthando.
Uthando kwakungolweqiniso,
Uthando lwalungaqhayiswa,
Abantu abadala babehlonishwa.
Kungabe lolu thando
Intsha edume ngalo
Olweqiniso na?

1. Yini inhloso yembongi yokusebenzisa isimo sokukhuluma esidwetshelwe
esitholakala emgqeni kule nkondlo?
assistant
Imbongi isebenzise isisho '...ngokuphanga umdaka' ngenhloso yokuxwayisa/
yokukhombisa isithombe sokungaziphathi kahle kwentsha ngenxa yokungena
kwezothando singakafiki isikhathi.